CELEX: C2006/131/90
Language: hu
Date: 2006-06-03 00:00:00
Title: T-125/06. sz. ügy:  2006. május 3-án  benyújtott kereset – Centro Studi A. Manieri kontra Tanács

3.6.2006   
            
            
               HU
            
            
               Az Európai Unió Hivatalos Lapja
            
            
               C 131/49
            
         2006. május 3-án benyújtott kereset – Centro Studi A. Manieri kontra Tanács
   (T-125/06. sz. ügy)
   (2006/C 131/90)
   Az eljárás nyelve: olasz
   Felek
   
      Felperes: Centro Studi A. Manieri (Róma, Olaszország) (képviselők: Carlo Forte, Mario Forte és Giannicola Forte ügyvédek)
   
      Alperes: az Európai Unió Tanácsa
   Kereseti kérelmek
   
               —
            
            
               Az Elsőfokú Bíróság helyezze hatályon kívül az Európai Unió Tanácsa Főtitkárságának 2006. január 16-i, UCA-459/03. sz., egy bölcsőde teljes körű igazgatására, meghívásos eljárás keretében közzétett ajánlati felhívását visszavonó, és ezzel összefüggésben a Bizottság Infrastrukturális és Logisztikai Hivatala (OIB) ugyanezen szolgáltatásokra vonatkozó ajánlatát pozitívan minősítő határozatát;
            
         
               —
            
            
               
                  ex aequo et bono határozza meg a felperesnek okozott kár mértékét;
            
         
               —
            
            
               a Tanácsot kötelezze a költségek viselésére.
            
         Jogalapok és fontosabb érvek
   Jelen kereset az alperes Főtitkárságának határozata ellen irányul, amely visszavonja a 2003 őszén 2003/209-187862. számon egy bölcsőde teljes körű igazgatására, meghívásos eljárás keretében közzétett ajánlati felhívását. E határozatot a Bizottság Infrastrukturális és Logisztikai Hivatala (OIB) szóban forgó bölcsőde igazgatására vonatkozó ajánlatának tekintetbe vétele indokolhatta. Ezt az ajánlatot sokkal előnyösebbnek ítélték meg a felperes projektjénél, főként a személyzetnek biztosított szerződéses feltételek, a méretgazdaságosság, valamint a rendelkezésre álló források optimalizálása vonatkozásában.
   Kérelmei alátámasztására a felperes az alábbi jogalapokra hivatkozik:
   
               —
            
            
               Az átláthatóság és az egyenlő bánásmód elvének megsértése, mivel a megtámadott jogi aktust, amely az eljárás tárgyát képező szolgáltatás szervezetrendszeren belül történő biztosításáról határoz, bármiféle felhívás vagy verseny nélkül fogadták el.
            
         
               —
            
            
               Az EK 86. cikk (1) bekezdésének megsértése, mivel nem képzelhető el olyan rendszer léte, amely ugyan a tagállamok számára előírja, hogy nem tarthatnak fenn olyan nemzeti intézkedéseket, amelyek közszolgáltatási koncesszió ajánlati felhívás nélküli odaítélését teszik lehetővé, ám a közösségi intézmények számára engedélyezi az ilyen magatartást.
            
         
               —
            
            
               A megtámadott határozat jogalapjaként hivatkozott rendelkezések, a hirdetmény 4. szakaszának, valamint a pénzügyi szabályzat 101. cikkének, helytelen alkalmazása: mivel az ajánlati felhívás Tanács által hivatkozott visszavonása nem eredményezheti az eljárás újbóli megindítását.
            
         
               —
            
            
               Az indokolási kötelezettség megsértése és a tények hibás értékelése az OIB ajánlata kiválasztásához vezető kritériumok helyes volta tekintetében.
            
         
               —
            
            
               Az EK 43. és 49. cikkek megsértése. Ezzel kapcsolatban ki kell jelenteni, hogy az OIB nem a Tanács szervezeti egysége, és a Tanács semmiféle ellenőrzést nem gyakorol felette. Következésképpen nem lehet jelen ügyben arra az ítélkezési gyakorlatra hivatkozni, amelynek értelmében a nyilvános ajánlati felhívásokra vonatkozó szabályozás alkalmazása csak akkor kizárt, ha az ajánlatkérő által az odaítélő szerv felett gyakorolt ellenőrzés megfelel azon ellenőrzésnek, amelyet ő a saját szervezeti egységei felett gyakorol, és amennyiben a fenti szerv tevékenységének jelentős részét ezen ajánlatkérővel együtt gyakorolja.